גביע מרקוסור

גביע מרקוסור (בספרדית: Copa Mercosur) היה מפעל גביע אזורי בכדורגל שפעל בין 1998 ל-2001 והפגיש בין הקבוצות הבכירות בארגנטינה, ברזיל, צ'ילה, פרגוואי ואורוגוואי.

המפעל נוסד על ידי CONMEBOL, התאחדות הכדורגל הדרום אמריקאית, ופעל במקביל לגביע מרקונורטה, בו השתתפו קבוצות משאר המדינות החברות ב-CONMEBOL (בחלק מהמהדורות השתתפו בו גם קבוצות מ-CONCACAF).

טורנירי הגביע האזורי החליפו את טורניר סופרקופה סודאמריקנה, שהפסיק את פעילותו שנה קודם לכן. בשנת 2000 התמזגו גביעים אלו עם גביע קונמבול, הגביע השלישי בחשיבותו, על מנת ליצור טורניר יחיד למחצית השנייה של השנה. בשנת 2001 הפסיקו הגביעים האזוריים את פעילותם, ובמקומם נוצר מפעל חדש, קופה סודאמריקנה.

לאורך ארבע המהדורות של המפעל זכו בו ארבע קבוצות שונות, מתוכן שלוש ברזילאיות וארגנטינאית אחת. הזוכה האחרונה (2001) הייתה סן לורנסו, שניצחה בגמר את פלמנגו. העפלתה של סן לורנסו לגמר הייתה העפלתה היחידה של קבוצה שאינה ברזילאית לגמר המפעל.

 השתתפות במפעל 
לקראת ייסוד המפעל חילקה CONMEBOL עשרים הזמנות לקבוצות מחמש המדינות המשתתפות על מנת שישחקו במפעל. ההחלטה על הקבוצות המשתתפות נעשתה תוך התחשבות בהישגים היסטוריים ונוכחיים ובחשיבותה בתוך המדינה בה היא פועלת, וללא קשר למיקומן בליגה באותה העונה. ההזמנה הראשונית הייתה תקפה לעשר שנים, אך השיטה התפתחה כך שאם קבוצה נמצאת בכושר ירוד, ניתן להחליפה בקבוצה אחרת מאותה המדינה שנמצאת בכושר טוב יותר ועומדת בתנאי ההשתתפות.

לכל אחת מהמדינות נקבע מספר שונה של נציגות בכל עונה. מברזיל הוזמנו שבע קבוצות, מארגנטינה הוזמנו שש, מצ'ילה שלוש, ומפרגוואי ואורוגוואי הוזמנו שתי קבוצות.

23 קבוצות נטלו חלק במפעל, ו-18 מתוכן נטלו חלק בכל ארבע המהדורות. המשתתפות בטורניר היו:

קבוצהמספר השתתפויותשניםבוקה ג'וניורס41998, 1999, 2000, 2001אינדפנדיינטה41998, 1999, 2000, 2001ריבר פלייט41998, 1999, 2000, 2001סן לורנסו41998, 1999, 2000, 2001ולס סארספילד41998, 1999, 2000, 2001קורינתיאנס41998, 1999, 2000, 2001קרוזיירו41998, 1999, 2000, 2001פלמנגו41998, 1999, 2000, 2001פלמיירס41998, 1999, 2000, 2001סאו פאולו41998, 1999, 2000, 2001ואסקו דה גאמה41998, 1999, 2000, 2001קולו-קולו41998, 1999, 2000, 2001אוניברסידד קאתוליקה41998, 1999, 2000, 2001אוניברסידד דה צ'ילה41998, 1999, 2000, 2001סרו פורטניו41998, 1999, 2000, 2001קלוב אולימפיה41998, 1999, 2000, 2001נסיונל41998, 1999, 2000, 2001פניארול41998, 1999, 2000, 2001גרמיו31998, 1999, 2001ראסינג קלוב21998, 1999רוסאריו סנטראל12000אתלטיקו מיניירו12000טאז'רס12001

 שיטת המפעל 
עשרים הקבוצות המשתתפות חולקו בשלב הראשוני לחמישה בתים בני ארבע קבוצות כל אחד. הקבוצות המוגרלות לכל בית שיחקו ביניהן בשני סיבובים (בית וחוץ), ובתום שישה מחזורים העפילו חמש הקבוצות בראשי הבתים ושלוש הסגניות הטובות ביותר אל שלב הפלייאוף.

הפלייאוף החל בשלב רבע הגמר. הוא נערך בשיטת נוקאאוט, והקבוצות נפגשו ביניהן בשיטת בית-חוץ עד לשלב הגמר. החל משלב זה להפרש השערים לא הייתה משמעות, כך שאם הושגו שתי תוצאות תיקו או שהושג ניצחון לכל קבוצה, נקבע שוויון בין הקבוצות ללא התחשבות בפער שערים או בחוק שערי חוץ. אם מצב זה התרחש בשלבי רבע הגמר או חצי הגמר, עברה ההכרעה לדו-קרב בעיטות עונשין. אם מצב זה התרחש בגמר המפעל, הוכרע הגמר במשחק שלישי (למעט מהדורת 2001, אז הוכרע הגמר בדו-קרב פנדלים).

 היסטוריית מפגשי הגמר 
 זכיות לפי עונה 
שנהמארחתתוצאהאורחתאצטדיון1998קרוזיירו1-2פלמיירסמינייראו, בלו הוריזונטהפלמיירס1-3קרוזיירופלסטרה איטליה, סאו פאולופלמיירס0-1קרוזיירופלסטרה איטליה, סאו פאולוהקבוצה הזוכה:  פלמיירס1999פלמנגו3-4פלמיירסמרקנה, ריו דה ז'ניירופלמיירס3-3פלמנגופלסטרה איטליה, סאו פאולוהקבוצה הזוכה:  פלמנגו2000ואסקו דה גאמה0-2פלמיירססאן ז'נואריו, ריו דה ז'ניירופלמיירס0-1ואסקו דה גאמהפלסטרה איטליה, סאו פאולופלמיירס4-3ואסקו דה גאמהפלסטרה איטליה, סאו פאולוהקבוצה הזוכה:  ואסקו דה גאמה2001פלמנגו0-0סן לורנסומרקנה, ריו דה ז'ניירוסן לורנסו1-13-4פפלמנגופדרו בידגאין, בואנוס איירסהקבוצה הזוכה:  סן לורנסו

 זכיות לפי קבוצה 
 קבוצה  זכיות  שנים  סגנות  שנים פלמיירס  1  1998  2  1999, 2000 פלמנגו  1  1999  1  2001 סן לורנסו  1 2001  0  - ואסקו דה גאמה  1  2000  0  - קרוזיירו  0  - 1  1998

 זכיות לפי מדינה 
 מדינה  זכיות  סגנויות  3  4  1  0

 הישגים אישיים 
מלך השערים של קופה מרקוסור בכל הזמנים הוא רומאריו הברזילאי. לזכותו 24 שערים בטורניר, מתוכם 12 במדי פלמנגו ו-12 במדי ואסקו דה גאמה. במהדורה של שנת 2000, כבש רומאריו שלושער במשחק השלישי והמכריע, בו גברה ואסקו דה גאמה על פלמיירס בתוצאה 3–4. בין שעריו היה שער הניצחון לזכות קבוצתו, שלוש דקות בתוך תוספת הזמן.

מלכי השערים של הטורניר לפי עונה הם:

 שנה  שחקן  קבוצה  שערים1998אלכספאביו ג'וניורפלמיירסקרוזיירו 61999רומאריופלמנגו 82000רומאריוואסקו דה גאמה 112001ברנרדו רומאוסן לורנסו 10

 קישורים חיצוניים 
 גביע מרקוסור באתר rsssf

קטגוריה:תחרויות כדורגל בין-לאומיות למועדונים
קטגוריה:תחרויות כדורגל באמריקה הדרומית
קטגוריה:תחרויות כדורגל לא פעילות